<classify> Kwa mujibu wa upangaji wa ratiba hiyo uliofanyika mjini Cairo, Misri, Makao Makuu ya Shirikisho la Soka Afrika Caf, Yanga itacheza mchezo wake wa kwanza ikianzia nyumbani kati ya Aprili 7 hadi 9, mwaka huu huku mchezo wa marudiano ukitarajiwa kuchezwa kati ya Aprili 14 hadi 16, mwaka huu.Yanga ilitinga hatua hiyo baada ya kutolewa na Zanaco ya Zambia katika Ligi ya Mabingwa Afrika kwa Zanaco kupata faida ya bao la ugenini kwa kuwa mchezo wa kwanza ulimalizika kwa sare ya bao 1-1 jijini Dar es Salaam kabla ya kutoka suluhu waliporudiana nchini Zambia.Wakati Waarabu hao wapo hatua hiyo baada ya kuiondoa Renaissance du Congo ya DRC katika hatua iliyopita ya Kombe la Shirikisho la Afrika. Endapo Yanga itafanikiwa kuitoa Alger itaingia kwenye hatua ya makundi ya Kombe la Shirikisho la Afrika kama ilivyofanya msimu uliopita.Yanga msimu uliopita ilitolewa na Al Ahly ya Misri na kuangukia katika Kombe la Shirikisho, ambako walipangwa na timu ya Angola na kuishinda, ambako walipata nafasi ya kucheza makundi ya Shirikisho.Ratiba hiyo imechukua timu 16 zilizofuzu raundi ya kwanza ya Kombe la Shirikisho dhidi ya timu 16 zilizoondolewa kutoka Ligi ya Mabingwa Afrika.Kwa mujibu wa ratiba hiyo, mechi nyingine zitakazokutana ni TP Mazembe vs JS Kabylie, AC Leopards vs Mbabane Swallows, FUS vs MAS, Rangers vs Zesco United, CF Mounana vs ASEC Mimosas, Rail Club K vs CS Sfaxien na Bidvest Wits vs Smouha, CNAPS vs CRD Libolo.Nyingine ni Kampala CCA vs El Masry, Gambia Ports vs Al Hilal Obeid, ASPL 2000 vs Club Africain, Rivers United vs Rayon Sports, BYC vs SuperSport United, AS Tanda vs Platinum Stars na Horoya AC vs IR Tanger.MC Alger ni nani?Ni timu kongwe iliyoundwa mwaka 1921. Inashika nafasi ya tatu kwenye msimamo wa Ligi Kuu ya Algeria ikiwa na pointi 35 nyuma ya USM Bel Abbes yenye pointi 38 na kinara wao ni Es Setif inayoongoza kwa pointi 47. Pia, ni mabingwa watetezi wa Kombe la Algeria Algerian Cup.MkwasaAkizungumzia ratiba hiyo Katibu Mkuu wa Yanga ambaye pia ni Kocha wa zamani wa klabu hiyo, Charles Mkwasa alisema itakuwa mechi ngumu, lakini ni muhimu kwao kujipanga kuhakikisha wanapata matokeo mazuri kwenye mchezo wa nyumbani.Mkwasa aliliambia gazeti hili jana kuwa timu hiyo ni nzuri kama ilivyo kwa wao, wana wachezaji wazuri pia na wanawaheshimu.Alisema ni timu ambayo imechukua makombe kadhaa kama ilivyo kwa Yanga, na kwamba kichatakiwa kwao ni kuhakikisha wanajipanga kwa mchezo huo kwa sababu lengo lao ni kuingia hatua ya makundi.Tumeona ratiba ni ngumu, tunaijua ile timu nzuri ina wachezaji wazuri kama Yanga, kikubwa kwetu tutajitahidi kujipanga na kuhakikisha tunapata matokeo mazuri tufikie lengo letu la kuingia hatua ya makundi, alisema.Mkwasa aliweka wazi kuwa kabla ya kufikiria mchezo huo, wanaangalia namna gani watapata matokeo mazuri katika mchezo wao ujao dhidi ya Azam FC utakaochezwa Aprili mosi mwaka huu.  <topic>: MICHEZO 